མི་དམངས་དྲ་བའི་འཕྲིན།ལོའི་ཟླ་པར་ཤང་ཀང་དུ་ཡོད་པའི་ཀྲུང་གོ་ཚན་རིག་ཁང་གི་ཡོན་ཧྲི་དང་ཀྲུང་གོ་བཟོ་སྐྲུན་ཁང་གི་ཡོན་ཧྲི་ཡིས་ཀྲུང་གུང་ཀྲུང་དབྱང་གི་སྤྱི་ཁྱབ་ཧྲུའུ་ཅི་དང་།རྒྱལ་ཁབ་ཀྱི་ཀྲུའུ་ཞི།ཀྲུང་དབྱང་དམག་ཨུད་ཀྱི་ཀྲུའུ་ཞི་བཅས་ཡིན་པའི་ཞི་ཅིན་ཕིང་ལ་འཕྲིན་ཡིག་ཕུལ་ནས་མེས་རྒྱལ་གྱི་དྲིན་ལན་འཇལ་བའི་དགོས་གཏུགས་ཀྱི་བསམ་པ་དང་ཚན་རྩལ་གོང་འཕེལ་གསར་གཏོད་ཀྱི་སྤྲོ་སེམས་ཆེན་པོ་མཚོན་པར་བྱས་ཡོད།ཞི་ཅིན་ཕིང་གིས་དོན་དེར་མཐོང་ཆེན་པོ་གནང་ནས་མཛུབ་སྟོན་གལ་ཆེན་གནང་བ་དང་སྦྲགས་འབྲེལ་ཡོད་ལས་དོན་གང་མགྱོགས་བཀོད་སྒྲིག་ཀྱང་གནང་བ་རེད།ཁོང་གིས་ཤང་ཀང་གིས་ནང་ས་དང་ཚན་རྩལ་མཉམ་ལས་ལ་ཤུགས་སྣོན་རྒྱག་རྒྱུར་སྐུལ་མ་བཏང་ནས་ཤང་ཀང་རྒྱལ་སྤྱིའི་ཚན་རྩལ་གསར་གཏོད་ལྟེ་གནས་སུ་འགྱུར་རྒྱུར་རྒྱབ་སྐྱོར་དང་ཤང་ཀང་གི་ཚན་རྩལ་ལས་རིགས་ཀྱིས་ཚན་རྩལ་ལ་བརྟེན་ནས་རྒྱལ་ཁབ་སྟོབས་ཆེན་བསྐྲུན་རྒྱུར་རྒྱབ་སྐྱོར་བྱེད་པ་དང་ཀྲུང་ཧྭ་མི་རིགས་རླབས་ཆེན་བསྐྱར་དར་ཡོང་ཆེད་སྟོབས་ཤུགས་ལེགས་སྐྱེས་སུ་འབུལ་དགོས་པའི་ནན་བཤད་གནང་བ་རེད།